SDM beat school girls in baloda bazar बलौदा बाजार। छत्तीसगढ़ के बलौदा बाजार इलाके में सड़क की मांग कर रहे स्कूली बच्चों की एसडीएम द्वारा पिटाई करने का एक वीडियो वायरल हो रहा है। वीडियो वायरल होने के बाद बाल आयोग ने मामले में संज्ञान लिया है वहीं विपक्षी पार्टियां छात्रों के समर्थन में सामने आ गई हैं। वायरल वीडियो 6 सितंबर का बताया जा रहा है। क्या है मामला मामला विधानसभा अध्यक्ष गौरीशंकर अग्रवाल के विधानसभा क्षेत्र कसडोल के अंतर्गत ग्राम छेरकापुर के अमेरा से जोड़ने वाली एकमात्र सड़क से जुड़ा हुआ है। तीन साल से यह सड़क बदहाल है। लगातार इसकी मरम्मत की मांग होती रही है, बावजूद इसके कोई पहल नहीं हुई। गुरुवार को इसी मार्ग से सीएम का काफिला गुजरने वाला था। मौका देख रोजाना परेशान होने वाले स्कूली छात्र-छात्रा सड़क पर धरने पर बैठ गए। इस दौरान स्कूली बच्चों के प्रदर्शन को देखकर एसडीएम तीर्थराज अग्रवाल को गुस्सा आ गया। पहले तो तीर्थराज अग्रवाल ने मौके पर मौजूद फोर्स को बच्चों को मारने की हिदायत दी। उसके बाद जैसे ही फोर्स मौके पर पहुंची, तो तीर्थराज अग्रवाल ने खुद पुलिस वालों के हाथ से डंडा छीनकर मौजूद छात्र-छात्राओं पर लाठीचार्ज कर दिया